Flavell Te Ururoa: Canterbury Earthquake Commemoration Day Bill — Procedure First Reading Second Reading Procedure Third Reading 
Flavell Te Ururoa: Canterbury Earthquake Commemoration Day Bill — Procedure First Reading Second Reading Procedure Third Reading 
[Volume:670;Page:17162] 
TE URUROA FLAVELL (Maori Party—Waiariki) 
: 
 Kia ora Mr Assistant Speaker. Kua korerohia te ahuatanga o te titiro o te Ao Maori ki tenei parekura nui no reira waiho tera ki reira. Hoi ano ko taku ko te ki atu ara ano tetahi tangata no Waikato te tangata nei ko Tetaki Tairakena tona ingoa. I whakanuia tana ra whanau e 60 ina tata nei. Ki te nuinga ko Wally ke te ingoa ki taku mohio ko ia tetahi kaiako mo te reo Maori mo nga tau e 25. He nanakia te tangata nei mo te purei i te rakuraku te kita ka mutu ki te waiata i nga waiata ngahau i roto i tetahi pene. E ai ki nga korero i te taha o te tangata nei a Steve Apirana. A te Ratapu e tu mai nei ko ia tera ka takoto i tona marae i Tauwhare he marae tenei tata ki Morrinsville a ko ia tetahi o nga aitua ka nehua a ko ake nei. No reira ko te kaupapa nui ae me whakanui ko te hunga kua ngaro i te tirohanga kanohi. Hoi ano kore taea te karo i tera ahuatanga. 
He hararei te ra kei mua i te aroaro? E ko taku e ki nei e kao. Ehara i te hararei. Ko te hararei he wa whakata he wa okioki he wa ki te mahi i nga mahi i tua atu o te mahi o te wa. He hararei tenei? Karekau. He wa kia tuku i nga whakaaro ki te hunga e noho pani nei ka mutu ki te tautoko i te hunga e tangi tonu ana kia tuku i nga whakaaro ki te hunga kua ngaro. Me tu pokohiwi ki te pokohiwi ki te taha o te hunga e noho mai ra ki reira Pakeha mai Maori mai te hunga no tawahi mai manene mai koi na te mahi nui a nga ra kei mua i te aroaro. No reira mo te kaupapa kore taea te whakahe. Whakawateahia mai he ra me ki mo tera o nga takiwa. Ko taku noa ake ko te ki ae kai te tautoko ake te Pati Maori i tenei o nga ahuatanga. 
Ko taku kia whai wahi tatou ki te mihi ki te hunga nga ringa raupa nga kaiawhina nga mea whakapau werawera mo tera o nga hapori otira mo te motu; kaua o roto Aotearoa nei engari mo te hunga i hara mai i tawahi ano hoki. Ko nga mea o Hapanihi te hunga o Ahitereiria nga pirihimana i hara mai i Ahitereia ki te tautoko. Nga mea o roto o Amerika i hara mai i tawhiti kia eke mai ki konei tautoko mai ai i a tatou. 
Ko taku he mihi ki te hunga ope tuao ara te voluntary army. Me mihi nui ki a ratou ka tika nga watene Maori o te motu Salvation Army te Ropu Hapai Ru Whenua i Rangiora Student Volunteer Army Farmy Army Red Cross me nga marae o te motu. I whakawatea mai nga marae o te motu i o ratou kuaha ki te hunga i noho raruraru nei ara kai raro iho nei kei Pipitea tetahi i whakatuwhera nei i nga kuaha o to ratou marae. 
Engari me penei rawa te mihi nui me ki ki a Ngai Tahu. Ko Ngai Tahu tera e kaha tonu nei ki te hapai ki te awhina ki te noho hai pou hai tuara mo te hunga e rongo nei i te ngau o mamae Pakeha mai Maori mai. Kai Wigram ke ratou i tenei wa tonu nei kai a ratou te nama waea hai awhina i te hunga e kimi korero nei e kimi awhina nei mai i nga moutere o Te Moana-nui-a-Kiwa me etahi atu. No reira ka nui te mihi ki a ratou me nga putea ka tukuna ki te kai ki te awhina. No ratou te whakaaro nui ki te hapai me ki i nga mea e noho mai ra ra i Te Wai Pounamu. Nga Hau E Wha Marae ko ia tetahi kua whakatuwhera nei i tona kuaha me ki ki Te Manatu Whakahiato Ora ka mutu kua noho tera hei wahi hapai i te whakaoranga o te tangata. Me mihi ra ki Te Puni Kokiri me nga non-governmental organisations nga ropu awhina Kawanatanga. 
Na reira ko taku ko te mihi ki nga iwi katoa o te motu i roto i a au ana kua whakatuwherahia nga kura kaupapa Maori i te kuaha ki nga tamariki o roto o Ngai Tahu kia haere ki roto i a au o Te Arawa. 
Hai kupu korero whakamutunga maku i te whakaaro ake au mo tetahi aitua nui i roto i a au ana ko te hu o Tarawera i te tau 1890. I tera wa e ai ki nga korero e 150 o Ngati Rangitihi-Tuhourangi i mate. Na i whakawatea mai a Te Arawa i nga kakahu i nga whenua i nga kai ki te hunga morehu ana kei reira tonu tera here ki roto o te Whakarewarewa ko Ngati Wahiao ki Ngapuna ko Ngati Hurunga ki Waitangi ko Tapuika ki Matata ko Ngati Rangitihi ana kei reira nga uri i tenei wa na te whakaaro nui o nga wahi nei o roto i a au o Te Arawa ki te hunga i raruraru i tera o nga ru nui. Kai te pera ano hoki i tenei wa tonu nei kua whakatuwherahia te ngakau ki te awhina ki te tautoko i te hunga kua parekuratia na runga i te ahuatanga o te ru nei. 
Me mihi ki a Ngati Porou me ki nga whanaunga o te Honore Hekia Parata ki te reo irirangi i kohi moni ki te awhina ki te Pouaka Whakaata Maori mo  
Hyundai CODE 
 i tuku i a Glen Osborne raua ko Reuben Wiki ki te waiata ahakoa koretake raua ki te waiata te kohanga reo o tenei takiwa Te Kohanga Reo o Nga Mokopuna me Te Kohanga Reo o Te Kaahui me ki i mahi i te kapa haka i Lambton Quay i nanahi nei ki taku mohio ki nga nehi o roto i a au o Te Arawa a Waikato-Tainui i tuku i wa ratou kaihanga whare ki tera takiwa me tetahi tangata tera pea kaore ano koe kia rongo mo te tangata nei Mr Assistant Speaker a Henare O’Keefe. No roto o Heretaunga tenei tangata. Ko tana mahi he heri i ana mihini tunu kai. Koi na te ingoa o tana kaupapa Tunutunu. Kua heria ki reira ki te tunu kai mo te hapori. 
Ka mutu me waiho pea ki reira engari ara ano nga marae; Takahanga ki Kaikoura Tuahiwi Marae ki Kaiapoi Te Aitarakihi Marae ki Te Tihi-o-Maru ratou katoa kua awhina mai. No reira ko taku he mihi nui whakaharahara o te ngakau otira o te Pati Maori me te Paremata taku ki atu ki a ratou katoa i kaha ki te tautoko i te hapori e tangi nei e auwe nei me te tumanako ia na runga i te ahuatanga kua whakawateahia mai tenei ra me whakanui i te hunga kua ngaro waiho ratou kia moe kia okioki. Kua ea te wahi ki a ratou. Ko ta tatou he tuku i te roimata me te hupe kia ea ai te ahuatanga o mate. Huri noa kia ora tatou. 
[ 
Greetings Mr Assistant Speaker. Mention has been made of the Maori World’s view on the Christchurch earthquake so I will not take that further. Let me begin by talking about a man from Waikato by the name of Tetaki Tairakena. Recently he celebrated his 60th birthday. To most he was plain Wally. To my knowledge for over 25 years he taught the Maori language. He was very good at playing the guitar and was even in a band according to some alongside Steve Apirana. This Sunday he will lie in state on his marae at Tauwhare close to Morrinsville. He is one of the ones who is about to be buried. So yes the most important thing is to acknowledge those who are lost from sight. Death is something that cannot be avoided. 
Is it a holiday that is ahead of us? I say it is not. A holiday is a time to rest and recuperate to catch up on things that one is not able to do on a working day. Is this a holiday? No. It is a time to give thought to those who have suffered the loss of loved ones to offer help to those who are still grieving and to grieve for those who have passed away. We must stand shoulder to shoulder with the people over there be it non-Maori Maori people from beyond our shores or migrants. That is the most important thing ahead of us. The principle cannot be faulted. Set aside a day for the people of that region of ours. I simply say that the Maori Party supports this emphatically.  
Personally I believe that it is an opportunity for us to acknowledge the rescue workers the helpers the ones who have worked tirelessly for that one of our communities and indeed the nation—not just the ones from here in New Zealand but those from overseas as well particularly the rescue workers from Japan the police from Australia and those all the way from the United States of America who came to support us.  
I particularly want to acknowledge all the voluntary organisations. It is most appropriate that we thank them immensely—Maori wardens of the country the Salvation Army the Rangiora Express the Student Volunteer Army the Farmy Army the Red Cross and the marae of the country. The marae opened up their doors to those with difficulties. Pipitea Marae just down the street along from us was one. It opened up its doors.  
But Ngai Tahu must be accorded the greatest accolade. They were resolute in their efforts to lift morale and provide assistance and be a pillar and backbone for those who suffered hardship whether they were non-Maori or Maori. They are currently set up at Wigram airbase. They have a telephone number to assist those seeking information and assistance relating to Pasifika people and other people. So a huge accolade is due to them and the financial help they provided for food and assistance. Ngai Tahu have enormous foresight to help those living in the South Island. Nga Hau e Wha Marae is one that has opened up its doors to the Ministry of Social Development which has become a recovery assistance centre. Thanks indeed to the Ministry of Maori Development and the non-governmental organisations.  
I acknowledge all the tribes of the country that are part of me. Maori-medium schools have opened their doors to children within Ngai Tahu to go and stay within me in Te Arawa.  
To conclude this address I recall a huge disaster that occurred in my area. It was the eruption of Tarawera in the year 1890. At that time and according to the stories 150 of Ngati Rangitihi-Tuhourangi perished. Te Arawa made clothing land and food available to the survivors and that bond with Ngati Wahiao of W.hakarewarewa Ngati Hurunga of Ngapuna Tapuika of Waitangi and Ngati Rangitihi of Matata still remains. The descendants are still there today due to the great regard of these places within me in Te Arawa for those who suffered that huge earthquake. We have a similar situation again today where the heart is opened up to assist and support those who have become victims of this disaster.  
I need to acknowledge Ngati Porou; relatives of the Hon Hekia Parata; radio stations that raised money to help; Maori Television for Hyundai CODE releasing Glen Osborne and Reuben Wiki to sing even if their efforts were not very flash; Maori-medium schools and language nurseries of this locality such as Te Kohanga Reo o Nga Mokopuna and Te Kohanga Reo o Te Kaahui which performed cultural items on Lambton Quay yesterday as I was told; the nurses from within me of Te Arawa; Waikato-Tainui who sent their carpenters to that place; and a person whom you may not know anything about Mr Assistant Speaker Henare O’Keefe. This person is from Hastings. He owns a mobile barbecue kitchen. Its name is Tunutunu. He has taken it down there to barbecue food for the community.  
Perhaps I should stop there but before I do I need to mention the marae: the one in Kaikoura the Takahanga Marae; the Tuahiwi Marae in Kaiapoi; and the Te Aitarakihi Marae at Timaru—all have offered help. I extend my immense and heartfelt accolade and that of the Maori Party and Parliament as well to all those who supported the community here which is grieving and hurting so strongly in the hope that this day will be set aside. Celebrate those who have perished. Allow them to sleep and rest. The part concerning them has been fulfilled. Ours is to shed tears and mucus to acquit our losses through death. Thank you to all of us throughout the Chamber 
.] 
Bill read a third time.